रांची के अल्बर्ट एक्का चौक पर भोजन का अधिकार अभियान की ओर से पिछले दिनों अंडे की मांग को लेकर विरोध प्रदर्शन किया गया था. इसमें रंग-बिरंगी तख्तियां और हाथों में उबले अंडे लेकर लोगों ने अपनी आवाज बुलंद की थी. इसके साथ ही आंगनबाड़ी में बच्चों को रोज अंडे देने की मांग रखी. इससे संबंधित पर्चा भी बांटा. इसमें प्रसिद्ध सामाजिक कार्यकर्ता और चुनाव विश्लेषक योगेंद्र यादव, ज्यां द्रेज, एलिना होरो, अशर्फीनंद प्रसाद, गुरजीत सिंह, अंबिका यादव, टॉम कावला समेत रांची, लातेहार, पलामू, बोकारो और सरायकेला खरसावां के लोग शामिल हुए. योगेंद्र यादव ने कहा कि आंगनबाड़ी के बच्चों को हर रोज अंडे देने की जरूरत है. भोजन का अधिकार अभियान ने बताया कि झारखंड के बच्चे दुनिया के सबसे कुपोषित बच्चों में से एक हैं. इसलिए इन्हें हर रोज अंडे देने की जरूरत है.